Aqto‘beda O‘zbekistonning 52 fuqarosi halok bo‘lgan avtobus haydovchilariga qamoq muddati uzaytirildi

Qozog‘istonda O‘zbekistonning 52 fuqarosi halok bo‘lishiga sabab bo‘lgan yonib ketgan avtobus haydovchilarining qamoqda saqlash muddati uzaytirildi. Bu haqda "Interfaks-Kazaxstan" sud matbuot xizmatiga asosan xabar bermoqda.
"Barcha uch nafar haydovchiga qamoqda saqlash muddati joriy yilning 24 mayiga qadar uzaytirildi", - deya aytib o‘tgan agentlik suhbatdoshi.
Eslatib o‘tamiz, 18 yanvar kuni Qozog‘istonda yo‘lovchi avtobusi yonib ketishi oqibatida 52 kishi halok bo‘ldi. Ular O‘zbekiston fuqarolari edi.
Yong‘indan so‘ng barcha uch haydovchi ikki oyga qamoqqa olindi. Keyinchalik qamoq muddati yana bir oyga uzaytirildi.